Azhar Idrus

Ustaz Zamrul bin IdrusUstaz Azhar Idrus Terbabit Kemalangan Nama sebenar. Dicapai pada 18 Ogos 2013. (lahir 12 Februari 1964) atau mesra dipanggil Ustaz Azhar Idrus ialah seorang penceramah bebas Malaysia. Beliau terkenal dengan gaya penyampaian dan ceramahnya amat bersahaja, diselit dengan jawapan pekat dengan dialek Terengganu.

Kehidupan awal dan pendidikan
Ustaz Azhar Idrus (Zamrul bin Idrus) lahir pada 12 Februari 1964 di Kampung Ladang, Kuala Terengganu, Terengganu Darul Iman. Sejak kecil lagi beliau dipanggil mesra dengan nama Azhar oleh keluarganya dan akhirnya nama Azhar sudah terlekat pada dirinya walaupun nama kelahirannya adalah Zamrul.

Ustaz Azhar mendapat pendidikan awal di Sekolah Rendah Hj Mohd Sharif, Alor Star, Kedah. Selepas tamat pengajian di peringkat rendah, beliau menyambung pengajian di Sekolah Menengah Kebangsaan Darulaman, Alor Star, Kedah sampai ke tingkatan 2. Apabila beliau memasuki ke tingkatan 3, beliau berpindah ke negeri kelahirannya di sekolah Inggeris, Sekolah Menengah Kebangsaan Sultan Sulaiman, Kuala Terengganu sampai tamat pengajian tingkatan 6.  

Beliau telah mendapat pendidikan agama secara talaqqi dengan beberapa orang guru agama di sekitar Kuala TerengganuBiodata Ustaz Azhar Idrus Bookcafe. Antaranya ialah:

 Guru pertama: Tuan Guru Haji Syed Mokhtar - Tamat lebih kurang 40 buah kitab-kitab jawi secara talaqqi
 Guru kedua: Tuan Guru Mohd Tahir - Khatam kitab jawi juga lebih kurang 25 buah
 Guru ketiga: Tuan Guru Mohd Hakim - Mula mendalami kitab-kitab bahasa arab seperti Nahu, Sorof, Usul Fiqh, Mustolah Hadith, Usul Quran dan Balaghah
 Guru keempat: Tuan Guru Haji Hasyim - Mendalami kitab-kitab arab dalam bab Nahu, Sorof, Fiqah, Tafsir dan Faraidh
 Guru kelima:  Tuan Guru Haji Ibrahim Mesir - Mendalami kitab Sirah Nabawi dan Lughah Arabiyah
 Guru keenam: Tuan Guru Haji Muhammad Zubir - Mendalami ilmu Fiqh dan Nahwu
 Guru ketujuh: Tuan Guru Haji Mohd Zin (Pondok Lubuk Pandan) - Mengaji ilmu Fiqh, Nahwu, Sorof, Tafsir, & Balaghah

Kerjaya
Ustaz Azhar sebelum ini ialah seorang pemain gitar dalam satu kumpulan muzik sekitar Kuala Terengganu iaitu Kumpulan Iklim. Ketika itu, Kumpulan Wings, XPDC sempat mengadakan beberapa persembahan di stadium-stadium. Setelah kumpulan muziknya mengambil keputusan untuk membuat rakaman, Ustaz menarik diri kerana tujuannya hanya suka-suka sahaja menyertai kumpulan muzik, bukannya untuk mencari glamor. Beliau pernah menjadi guru muzik pada tahun 1985. 

Beliau juga seorang jurugambar yang baik. Oleh itu beliau mesra dan serasi dengan orang muda. Ceramah beliau yang disertai pelawak Zizan Raja Lawak cukup menarik perhatian ramai. Beliau turut aktif di internet seperti di http://ustazazhar.net/ dan fotografi di http://www.digitalmukmin.com/. 

Ustaz juga aktif bersukan dan pernah mewakili Terengganu dalam acara berbasikal pada tahun 1980an. Dan menjadi rutin kelapangan masa waktu malam, Ustaz akan berbasikal meronda sekitar Bandar Kuala Terengganu bersama-sama kawan-kawan. Ada juga yang meminta Ustaz untuk merasmikan program berbasikal.

Ustaz Azhar pernah bekerja dengan Utusan Malaysia cawangan Kuala Terengganu sebagai artis grafik. Selepas berkahwin seminggu pada tahun 1990, Ustaz mengambil keputusan berhenti kerja dan bekerja mencanting batik dan ketika inilah beliau mempelajari bidang ilmu agama secara bersungguh-sungguh.Fenomena Ustaz Azhar Idrus  Harakah Daily. Dicapai pada 14 Disember 2015. Tiada alasan baginya walaupun ketika hujan dan ribut. Beliau sendiri pergi mencari guru-guru agama dan belajar dirumah atau pondok guru berkenaan.

Perubahan diri Ustaz ke arah menjadi seorang yang bersungguh belajar agama kerana kawan baiknya seorang bekas ketua kumpulan “Punk” menghilang diri selama 5 tahun dan apabila muncul kembali, kawannya ini telah berubah dengan perubahan yang amat ketara daripada pemakaian dan tingkah lakunya. Tahulah Ustaz bahawa kawannya ini belajar agama di Patani selama "kehilangannya". Apabila melihat kehebatan kawannya ini, timbul rasa ingin menjadi seperti rakannya juga, maka Ustaz Azhar pun mula mendalami ilmu agama.

Kehidupan peribadi
Ustaz Azhar telah berkahwin dan mempunyai dua orang isteri serta 12 orang anak.Preacher's wives stand by him despite scandal The Star Online (27 Oktober 2014). Dicapai pada 14 Disember 2014.Zalikha Ameera (26 Oktober 2014). UAI’s wives staying strough tough times  The Rakyat Post. Dicapai pada 14 Disember 2014.

Pada 4 November 2019, Ustaz Azhar patah tangan kiri dan hidung selepas terjatuh basikal ketika perjalanan pulang ke rumahnya di Jalan Pusara. Dia yang juga turut menyertai kayuhan santai bersama Pengerusi Jawatankuasa Pembangunan Belia, Sukan dan NGO Terengganu, Wan Sukairi Wan Abdullah di sekitar bandar raya Kuala Terengganu.Ahmad Rabiul Zulkifli (4 November 2019). Ustaz Azhar Idrus patah tangan dan hidung Berita Harian. Dicapai pada 14 Disember 2019. Kejadian dipercayai berlaku kira-kira jam 6.30 petang ketika UAI dalam perjalanan pulang ke rumahnya sebelum basikal ditungganginya tiba-tiba berhenti mengejut menyebabkan penceramah itu terjatuh atas jalan. Beliau dibawa ke hospital untuk menjalani pembedahanAzhar Idrus jalani pembedahan lengan Malaysiakini (5 November 2019). Dicapai pada 14 Disember 2019. dan dibenarkan keluar dari hospital selepas keadaan fizikal beliau pulih sepenuhnya.Ahmad Rabiul Zulkifli (11 November 2019). Ustaz Azhar Idrus keluar wad hospital hari ini Berita Harian. Dicapai pada 14 Disember 2019.Rahayu Mustaffa (11 November 2019). Ustaz Azhar Idrus dibenar keluar wad Sinar Harian. Dicapai pada 14 Disember 2019.

Bibliografi



Filemografi

Televisyen
 Tahun Tajuk Peranan Saluran TV  2012 Kemah-Keming UAI Dirinya sendiri  Astro Oasis

Filem
 Tahun Tajuk Watak Catatan 2013 Ustaz, Mu Tunggu Aku Datang Dirinya  sendiri  Filem pertama

Rujukan

 Pautan luar 
Ustaz Azhar Idrus di PTS Publishing House
Ustaz Azhar Idrus di Bookcafe
Ustaz Azhar Idrus di Goodreads

Kategori:Orang Malaysia berketurunan Melayu
Kategori:Orang dari Terengganu
Kategori:Pendakwah Malaysia
Kategori:Orang hidup
Kategori:Kelahiran 1964
Azhar Idrus
Kategori:Ustaz Selebriti